open-index/open-wikipedia-markdown huggingface dataset:
Ана Голејшка Џикова

**Ана Голејшка Џикова** (р. 1987) — македонска писателка и поетеса.

## Творештво

Голејшка Џикова е авторка на стихозбирките „Љубов на улица“ (2013), „Напишан дом“ (2018) и „Слобода А“ (2022), како и на три сликовници за деца. Покрај тоа, објавила песни во американското списание „Мантис“ (2017) и во австриското книжевно списание „Литератур унд критик“ (2020). Заедно со Ѓоко Здравески е основачка на книжевните читања под наслов „Астални проекции“, а исто така е еден од организаторите на „Скопскиот поетски фестивал“. Три нејзини раскази се застапени во антологијата на македонскиот краток расказ „Џинџуџе во земјата на афионите“ (Темплум, 2022).

## Наводи

Категорија:Македонски писатели
Категорија:Македонски поетеси
Категорија:Родени во 1987 година
Стефан Алијевиќ

**Стефан Алијевиќ** (1991, Гевгелија) — македонски писател.

## Творештво
Алијевиќ се појавил на книжевната сцена со творбите објавени на интернет-порталите „Окно“ и „Разноликост“. Во 2020 година, тој бил финалист на конкурсот за најдобар дебитантски прозен ракопис, „''Новите!''“, а во 2022 година ја објавил првата книга, збирката раскази „Вечерен автобус“, која го доби регионалното признание „Штефица Цвек“. Во 2025, Алијевиќ ја објавил својата втора збирка раскази, со наслов „Наназад“ (Илика, 2025). Три негови раскази се застапени во антологијата на македонскиот краток расказ „*[[Џинџуџе во земјата на афионите]]*“ (Темплум, 2022).

Дела од Алијевиќ досега се преведувани на хрватски, српски и албански јазик. Учествувал на неколку книжевни фестивали во земјава и регионот, меѓу нив „Друга приказна“ во Скопје, „Денови на прозата“ во Куманово и „Ревија на малите книжевности“ во Загреб. 

## Наводи

Категорија:Родени во 1991 година
Категорија:Луѓе од Гевгелија
Категорија:Македонски писатели
Симона Јованоска

**Симона Јованоска** (1985, Гостивар) — македонска писателка.

## Животопис
Јованоска, со моминско презиме Богданоска, е родена во Гостивар, во 1985 година. Таа е мајка на две деца. 

## Творештво
Во 2010 година, Јованоска го освоила третото место на конкурсот за краток расказ, објавен од интернет-порталот „Окно“ за расказот „Фотографија". Во 2015 година ја објавила првата своја книга, збирката раскази „Ги најдов во длабокото“ во издание на Или-Или. Некои од нејзините раскази се обработувани на ОКК, по наставниот предмет Метафикција. Во меѓувреме пишувала колумни за B2B списанието „InBar". Во 2019 година, со расказот „Последниот кат“ го освоила второто место на конкурсот објавен од весникот „Нова Македонија“. Во 2021 година го објавила романот „Денот на црвот“ кој ја добил наградата „Роман на годината“ за 2021 г. Романот, во  2024 година, доби превод на бугарски и на српски јазик, а во 2025 година беше преведен и на хрватски јазик. Во 2022 г. го освојува првото место на конкурсот објавен од весникот „Нова Македонија“ со расказот „Кажи му на кучето“. Истата година во декември ја промовира нејзината трета книга, а воедно прва книга за деца „Градот Вабу и потрагата на Нави“ во издание на „Чудна шума“. Три нејзини раскази се застапени во антологијата на македонскиот краток расказ „Џинџуџе во земјата на афионите“ (Темплум, 2022). Во 2024 година, во издание на „Или-Или“ излезе вториот роман на Јованоска, насловен како „Леска Брезоска“. Истата година, Јованоска станува член на Друштвото на писателите на Македонија.

## Наводи

Категорија:Македонски писатели
Категорија:Луѓе од Гостивар
Категорија:Родени во 1985 година
Молец (филм)

**„Молец“** (српски: *Мољац*) – југословенски филм од 1984 година, во режија на Миливоје Милошевиќ по сценариото на Синиша Павиќ, Милан Живковиќ и Јован Марковиќ, а автор на музиката е Зоран Симјановиќ. Главните улоги ги толкуваат: Миодраг Андриќ, Бранислав Петрушевиќ, Даница Максимовиќ, Дара Џокиќ, Драган Лаковиќ, Драгомир Чумиќ, Јелица Сретеновиќ, Јелисавета Саблиќ, Миќа Томиќ и Никола Симиќ. 

## Синопсис
Филмот е приказна за човекот наречен Молец, кој станува естрадна ѕвезда. Притиснат од големата популарност и од настаните на естрадата, тој не умее да се снајде и запаѓа во низа комични состојби...

## Наводи

Категорија:Југословенски филмови
Категорија:Српски филмови
Категорија:Филмови на српски јазик
Категорија:Филмови на српскохрватски јазик
Категорија:Филмски комедии
Категорија:Филмови од 1984 година
Категорија:Филмови на  Миливоје Милошевиќ
Категорија:Филмови со Никола Симиќ
Категорија:Филмови со Миодраг Андриќ
Категорија:Филмови со Даница Максимовиќ
Категорија:Филмови со Дара Џокиќ
Категорија:Филмови со Бранислав Петрушевиќ
Категорија:Филмови со Драган Лаковиќ
Категорија:Филмови со Драгомир Чумиќ
Категорија:Филмови со Јелица Сретеновиќ
Категорија:Филмови со Јелисавета Сека Саблиќ
Категорија:Филмови со Миќа Томиќ
Категорија:Филмови со Драган Бјелогрлиќ
Категорија:Филмови со Јован Јаниќијевиќ Бурдуш
Андреја Андреевски

**Андреја Андреевски - Јандре** (,  - , ) — македонски партизан, борец за слобода на Македонија и учесник во НОВ.

## Животопис
Основното училиште завршил во своето родно село, а потоа заминал на печалба во Белград. Во Белград работел како кафе-кувар во една кафеана се до 6 април 1941 година. По бомбардирањето на Белград, како и многу други Мавровчани, речиси поголем дел од патот до Маврово го изминал пешки. По враќањето во селото, станал член на воспитна група, а потоа и член на СКОЈ. Во работата на младинската и СКОЈ-евската организација, бил мошне активен. Задачите што му се поставувале навреме и без приговор rи извршувал.
лево|мини|240x240пкс|Спомен плоча на загинатите мавровски партизани и цивилни лица, меѓу кои и Андреја Андреевски.
Никудин Симевски често пати му поставувал задача да пренесува оружје, храна и други материјали, да одржува врски во селото и меѓу Маврово и соседните села. Непосредно пред палењето на Маврово, односно во август 1944 година, Андреја заминал во партизанските единици. Потоа стапил во Првата бригада и заминал на Сремскиот фронт. Неговите преживеани соборци го запомниле како многу добар другар и борец, по природа мирен, дисциплиниран, готов секому да му помогне.

## Наводи

Категорија:Македонски партизани
Категорија:Учесници во НОБ
Црква „Св. Никола“ - Шталковица

**Свети Никола** — главна селска црква на селото Шталковица, во Општина Пробиштип.

## Местоположба

Црквата се наоѓа во средишниот дел на селото Шталковица.

## Историја

Над нишата во главниот влез на црквата постои натпис, каде е запишана годината 1926 година како година кога храмот бил довршен. Храмот бил осветен истата година од страна на Варнава Српски.

## Галерија


Податотека:Црква „Св. Никола“ - Шталковица 3.jpg|Главниот влез
Податотека:Црква „Св. Никола“ - Шталковица 4.jpg|Натпис над главниот влез
Податотека:Црква „Св. Никола“ - Шталковица 5.jpg|Припратата
Податотека:Црква „Св. Никола“ - Шталковица 6.jpg|Припратата
Податотека:Црква „Св. Никола“ - Шталковица 7.jpg|Споредниот влез
Податотека:Црква „Св. Никола“ - Шталковица 8.jpg|Апсидата
Податотека:Црква „Св. Никола“ - Шталковица 9.jpg|Поглед на црквата
Податотека:Црква „Св. Никола“ - Шталковица.jpg|Влезната порта


## Поврзано
* Штипско архијерејско намесништво
* Злетовска парохија
* Шталковица

## Наводи

## Надворешни врски

Шталковица
Категорија:Шталковица
Преѓа

мини|Предено во клопчиња
**Преѓа**, **предено** или **предиво** — испреден конец од волна**,** памук**,** лен и друго како материјал  за употреба во производството на текстил, ткаење, плетење, хеклање, шиење и везење. Преденото може да се произведува рачно или машински. Современото производство во својот технолошки процес бара и соодветна обработка, како парафинирање и авивирање.

**Преденото** се изработува со извртување на паралелни влакна или со друг метод на врзување на влакната во кохезивна творба на влакна. Навивањето на влакната во предено се нарекува предење. Почетоците на предењето биле во палеолитот. Предењето било едно од првите индустриски производства. Преденото може да се состои од еден вид влакна или мешавина од различни видови влакна. Комбинирањето на синтетички влакна (кои имаат висока јачина) со природни влакна (со добра апсорпција на влага) е вообичаено и погодно за облеката и модната индустрија. Најчести мешавини се памук - полиестер и волна - акрилик. Вообичаени се мешавини од различни природни влакна, особено со поскапи влакна како што се лен, ангора и кашмир. Предената може да се усучат и заедно, па на тој начин да се добијат подебели сукани предена или конци. Во зависност од насоката на намотување, постоја леви или десни нишки.

**Филаментните предена** се состојат од меѓусебно усучени влакна. Знаеме еднофиламентни предена (едно влакно) и повеќекапиларни предена (неколку влакна). Се користат за индустриски и украсни цели. Свилата е природен монофиламент.

## Наводи

Категорија:Влакна
Категорија:Текстилна индустрија
Категорија:Ткаење
Категорија:Рециклирање по материјал
Мотовило

мини| Мотовило
**Мотовило** или **мотавило** — старинска дрвена направа што се користела за намотување на преденото и за негово подготвување како основа за понатамошно ткаење. Тоа е дрвен стап со чатал на едниот крај, направено од гранка, а на другиот крај поставена е дрвена штичка зацврстена нормално. Предивото се намотува надолжно по должината на мотовилото, поминува помеѓу двата рога на чаталот и над нормалната штичка долу. 

## Наводи

Категорија:Рачен алат
Категорија:Ткаење
Адидас Ал Рихла

thumb|right|Ал Рихла

***Адидас Ал Рихла*** () е фудбалска топка со која се играло Светското првенство 2022 во Катар. Топката е дизајнирана од страна на германскиот производител за спортска опрема Адидас. Топката содржи суспендирана инерцијална мерна единица во нејзиниот состав што му доставува на VAR судијата моментални, многу детални податоци за движењето на топката. Топката е дизајнирана за одржливост, бидејќи е првата официјална топка за Светско првенство произведена со еколошки мастила и лепила.

## Име
На арапски *Ал Рихла* значи "патување": *[[Рихла]]* е исто така традиционален жанр на арапската литература за патувања. 

## Историја
Адидас ја претставил „Ал Рихла“ на 30 март 2022 година. На презентацијата во Катар биле некои поранешни освојувачи на Светското првенство како Кака (Бразил) и Икер Касилјас (Шпанија), како и некој други фудбалери како Фарах Џефри (Саудиска Арабија) и Нуф Ал Анзи (Обединети Арапски Емирати).

## Наводи

## Надворешни врски
* Ал Рихла на adidas.com
* Ал Рихла на сајтот на ФИФА

Категорија:Светско првенство во фудбал 2022
Категорија:Фудбалски топки
Категорија:Адидас
Црква „Св. Илија“ - Шлегово

**Свети Илија** — манастирска црква на Шлеговскиот манастир во селото Шлегово, во Општина Кратово.

## Местоположба

Се наоѓа во близина на регионалниот пат 1205, од каде се двои земјен пат до црквата. Се наоѓа на половина пат помеѓу селата Шлегово и Приковци.

## Галерија


Податотека:Црква „Св. Илија“ - Шлегово.jpg|Главниот влез
Податотека:Црква „Св. Илија“ - Шлегово 2.jpg|Припратата
Податотека:Црква „Св. Илија“ - Шлегово 3.jpg|Задниот дел
Податотека:Црква „Св. Илија“ - Шлегово 4.jpg|Поглед на црквата
Податотека:Црква „Св. Илија“ - Шлегово 6.jpg|Страничниот дел


## Поврзано
* Кумановско-кратовско архијерејско намесништво
* Кратовска парохија
* Шлегово

## Наводи

## Надворешни врски

Шлегово
Категорија:Шлегово
Категорија:Шлеговски манастир
Шлеговски манастир

**Шлеговски манастир** — манастир во североисточниот дел на Македонија, во близина на селото Шлегово.

## Местоположба

Се наоѓа во близина на регионалниот пат 1205, од каде се двои земјен пат до црквата. Се наоѓа на половина пат помеѓу селата Шлегово и Приковци.

## Градби

Во склоп на манастирот влегуваат една црква, чешма и помошни објекти.

### Црква „Св. Илија“

Црквата е единствениот храм во манастирот.

## Галерија


Податотека:Шлеговски манастир 3.jpg|Свеќарник
Податотека:Шлеговски манастир 4.jpg|Трпезарија
Податотека:Шлеговски манастир 2.jpg|Параклис


## Наводи

## Надворешни врски


Категорија:Шлегово
Категорија:Манастири во Македонија
Категорија:Манастири на МПЦ
Категорија:Манастири во Кумановско-осоговската епархија
Пладне (филм од 1968)

**„Пладне“** (српски: *Подне*) — југословенски филм од 1968 година, во режија на Младомир Пуриша Ѓорѓевиќ, кој е автор и на сценариото. Филмот претставува еден вид продолжение на неговото претходно дело „Утро“, односно завршен дел на циклусот што го сочинуваат уште филмовите „Девојка“ и „Сон“, а кои на ироничен и иконокластичен начин го обработуваат доаѓањето на комунистите на власт за време на Втората светска војна и по нејзиното завршување. Исто така, тој е првиот филм чија тема е судирот меѓу Тито и Сталин. Главните улоги ги играат: Милена Дравиќ, Љубиша Самарџиќ, Љуба Тадиќ, Мија Алексиќ, Фарук Беголи и Душица Жегарац. 

## Синопсис
Во филмот се прикажува љубовта меѓу еден Рус, кој работи како службеник на советската амбасада, и една девојка од Југославија. Веднаш по нивната прва брачна ноќ, радиото ја соопштува веста за судирот меѓу комунистичките партии на Југославија и СССР. Таа вест значи крај на нивната врска со мали надежи дека ќе се сретнат повторно.

## Наводи

Категорија:Југословенски филмови
Категорија:Српски филмови
Категорија:Филмови на Младомир Пуриша Ѓорѓевиќ
Категорија:Филмови со Фарук Беголи
Категорија:Филмови со Мија Алексиќ
Категорија:Филмови со Душица Жегарац
Категорија:Филмови со Љубиша Самарџиќ
Категорија:Филмови со Милена Дравиќ
Категорија:Филмови со Љуба Тадиќ
Категорија:Филмови на српски јазик
Категорија:Филмови на српскохрватски јазик
Категорија:Филмови од 1968 година
Блага Река

**Блага Река** — река во Македонија, која поминува кај селото Долни Стубол.

## Галерија


Податотека:Бела Река низ Долни Стубол 2.jpg|Реката кај селото Долни Стубол


## Поврзано
* Киселица

## Надворешни врски

Категорија:Долни Стубол
Категорија:Реки во Македонија
Боботски Канал

**Боботски Канал** (; , Ботота чаторна) ― канал долг 50,73 километри во Хрватска. Името го носи по селото Бобота.

Каналот е класифициран како водостопански систем од огромно значење за наводнување и заштита од поплави на населените места во околината. Станува збор за канал од прва категорија во Хрватска.

## Историја
лево|мини| Поранешното Палачко Блато.
мини|Каналот кај Бобота.
Изградбата на Боботскиот Канал започнала во почетокот на 19 век со цел да се спречат епидемии меѓу луѓето во селата во мочуриштето и нивните животни. Работите без соодветни градежни дозволи ги започнал благородникот Иван Капистран Адамовиќ. Изградбата на Боботскиот Канал во периодот на Австроунгарија била првиот голем проект за управување со водите од ваков вид и продажба во денешна Хрватска во периодот по римската власт. На крајот, каналот изграден во почетокот на 19 век не бил ефикасен поради неговата недоволна ширина и длабочина.

Првото проширување и продлабочување на каналот било завршено во 1856 и 1857 година кои биле неуспешни бидејќи не резултирале со големи подобрувања. Во 1870 година регионот претрпел големи поплави кои го натерале Иван Капистран Адамовиќ да го покани францускиот стручњак за вода Фридрих Вилхелм Тусен да ја провери областа и да ги предложи потребните хидротехнички мерки. За време на неговиот тримесечен престој, Тусен предложил технички решенија кои вклучуваат стекнување на нови 575.5 квадратни километри на нови земјоделски површини, додека целосните трошоци биле помали од штетите од поплавите во 1870 година.

Решението на Тусен не било спроведено во тоа време, но служело како основа за сите идни проекти. На 7 септември 1876 година било основано Здружението за регулирање на реката Вука со римокатоличкиот епископ Јосип Јурај Штросмајер како негов прв претседател. Овој датум денес се слави како Ден на хрватските води. Нови зафати на Боботскиот Канал траеле помеѓу 1895 и 1925 година.

Во 2003 година, преизградбата на каналот била дел од поголем проект финансиран од Светска банка.

## Рута
Каналот е 50.73 км долг во правец од запад кон исток.

## Населени места покрај каналот

* Вуковар
* Бршадин
* Липовача
* Трпиња
* Бобота
* Ќелије
* Ернестиново
* Дивош
* Владиславци

## Наводи

Категорија:Осиечко-барањска жупанија
Категорија:Статии со извори на хрватски (hr)
Категорија:Канали во Хрватска
Категорија:Заеднички совет на општините
Категорија:Географија на Вуковарско-сремската Жупанија
ВИП (филм од 1963)

**„ВИП“** (англиски: *The V.I.P.s*) — филм на режисерот Ентони Есквит (Anthony Asquith) од 1963 година, снимен по сценариото на Теренс Ретиген (Terence Rattigan). Главните улоги ги играат: Елизабет Тејлор (Elizabeth Taylor), Ричард Бартон (Richard Burton), Меги Смит (Maggie Smith), Род Тејлор (Rod Taylor), Луј Журдан (Louis Jourdan), Елза Мартинели (Elsa Martinelli), Орсон Велс (Orson Welles), Денис Прајс (Dennis Price) и Маргарет Радерфорд (Margaret Rutherford) која за својата улога ја освоила наградата „Оскар“.

## Синопсис
Дејствието на филмот се одвива на лондонскиот аеродром, каде поради маглата и лошите временски услови, една група богати патници е присилена да ја мине ноќта во аеродромскиот хотел...

## Наводи

Категорија:Британски филмови
Категорија:Филмови од 1963 година
Категорија:Филмови на англиски јазик
Категорија:Филмови на Ентони Есквит
Категорија:Филмови со Елизабет Тејлор
Категорија:Филмови со Меги Смит
Категорија:Филмови со Род Тејлор
Категорија:Филмови со Ричард Бартон
Категорија:Филмови со Луј Журдан
Категорија:Филмови со Елза Мартинели
Категорија:Филмови со Орсон Велс
Категорија:Филмови со Денис Прајс
Категорија:Филмови со Маргарет Радерфорд
Категорија:Филмови чие дејствие се одвива во Лондон
Светско првенство во фудбал 2022 - нокаут фаза

**Светското првенство во фудбал 2022 - нокаут фаза** била втората фаза на Светското првенство 2022, после групната фаза. Започнала на 3 декември со осминафиналето а завршила на 18 декември со финалниот натпревар, кој се одиграл на стадионот Лусаил Ајконик во Лусаил. Двете првопласирани екипи од секоја група се пласирале во нокаут фазата каде да се натпреварувале во систем на единечна елиминација. Има шеснаесет натпревари во нокаут фазата, вклучително и натпреварот за третото место кој се одиграл помеѓу двете поразени екипи во полуфиналето.

## Формат
Во нокаут фазата на Светското првенство се натпреварувале 16-те екипи кои се квалификувале од групната фаза. Натпреварите во нокаут фазата се играле додека не се добие победник. Ако резултатот на натпреварот бил нерешен по крајот на 90 минути игра, се играле продолженија. Ако после двата периоди на дополнително време од по 15 минути, резултатот е сè уште нерешен, натпреварот бил решен со изведување пенали.

Сите наведени времиња се локални, според стандардното време на Арабија (UTC+3).

## Квалификувани репрезентации
Првите две репрезентации од секоја од осумте групи се квалификувале за нокаут фазата.

## Осминафинале
### Холандија - САД


### Аргентина - Австралија


### Франција - Полска


### Англија - Сенегал


### Јапонија - Хрватска


### Бразил - Јужна Кореја


### Мароко - Шпанија


### Португалија - Швајцарија


## Четвртфинале
### Хрватска - Бразил


### Холандија - Аргентина


### Мароко - Португалија


### Англија - Франција


## Полуфинале
### Аргентина - Хрватска


### Франција - Мароко


## Натпревар за 3. место


## Финале



## Наводи

Нокаут фаза
Велебитски Канал

мини|Поглед кон Велебитскиот канал.
**Велебитски канал** (,  или ;  (Морлачки канал) или  (Планински канал)) ― канал во Хрватска смстен помеѓу копното во подножјето на планинскиот венец Велебит и островите Паг, Раб, Голи Оток, Првиќ и Крк. Долг е околу 121 км, со просечна ширина од 3-4 км и длабочина до 106 м.

Се верува дека некои Истророманци го преминале Велебитскиот канал и се населиле во западниот дел на островот Крк во втората половина на 15 век, образувајќи заедница на островот која опстанала до 1875 година, кога последниот говорник на истророманскиот јазик во Крк, дефиниран од некои хрватски научници како „кркоромански“, починал. Едно од италијанските имиња за Велебитскиот канал,  („Морлачки канал/Канал на Морлаците“), потекнува од овие преселби.

## Наводи

## Надворешни врски

* 

Категорија:Протоци во Средоземното Море
Категорија:Јадранско Море
Категорија:Земјишни облици во Задарската Жупанија
Категорија:Земјишни облици во Личко-сењската Жупанија
Категорија:Земјишни облици во Приморско-горската Жупанија
Категорија:Протоци во Хрватска
ФК Стирлинг Македонија

**Фудбалски клуб Стирлинг Македонија** — австралиски фудбалски клуб со седиште во Перт, Западна Австралија, кој се натпреварува во Националната Премиер лига на Западна Австралија. Клубот е основан во 1971 година од страна на македонски доселеници.

## Историја
Фудбалскиот клуб Стирлинг Македонија бил основан во 1971 година од страна на македонски доселеници во Западна Австралија. Клубот во својата историја претрпел бројни промени на своето име. Познат како Западен Перт Македонија во текот на 70-те и во раните 80-ти години на минатиот век, клубот ја освоил првенствената титула во неговата трета сезона во националната лига.

Во 1986 година, клубот го променил името во Стирлинг Македонија и започнал своите домашни натпревари да ги игра на стадионот Македонија Парк.  За време на 80-те и 90-те години Стирлинг Македонија бил еден од најсилните клубови во Западна Австралија, освојувајќи шест титули во Националната Премиер лига, и тоа три едноподруго во периодот 1983-1985, како и во 1987, 1994 и 1995 година.

Во 1999 година клубот го променил своето име во Стирлинг Лајонс како резултат на националната политика за идентитет на клубови на фудбалската федерација на Австралија, која ги принудила клубовите да ги отстранат етничките референци од нивните имиња.

Во 2019 година фудбалската федерација на Австралија објавила дека ги укинува прописите со кои се ограничуваат етничките обележја на клубовите, и клубот одлучил да го врати своето првично име Стирлинг Македонија. Во својата прва сезона со новото име, во 2021 година, клубот ја освоил првата национална лига и обезбедил промоција во Националната Премиер лига на Западна Австралија.

## Наводи

## Надворешни врски
*Официјално мрежно место

Категорија:Фудбалски клубови од Австралија
Категорија:Македонски фудбалски клубови во странство
Канал „Огињски“

**Канал „Огињски“** или **Огињскиев канал** ― канал во Белорусија кој ги поврзува реките Јаселда и Шчара. Неговата должина е 54 км. Неговата изградба била започната во 1765 година од принцот Михал Кажимјеш Огињски, па оттука и името.

## Наводи

Категорија:Канали отворени во 1783 година
Категорија:Канали во Белорусија
Категорија:Статии кои содржат текст на белоруски јазик
Напрсток

мини|170x170пкс
**Напрсток** — штитник кој се става на палецот или средниот прст при шиење. Ако материјалот е подебел или иглата потешко минува низ него, со прстот на кој е ставен напрстокот, се турка иглата низ материјалот со притискање на задниот дел од иглата. 

## Историја
Најстариот познат напрсток е пронајден во урнатините на Помпеја (Италија). Изработен е од бронза, датира од првиот век. Се верува дека напрстокот влегол во масовна употреба во 14 век.

Во 1693 година, холандскиот производител на напрстоци по име Џон Лофтинг започнал со производство на напрстоци користејќи ја водата како движечка сила. Произведувал 2 милиони парчиња годишно. Центрите за производство на напрстоци биле во Нирнберг и Холандија.

## Материјали
Денес, напрстокот се изработува од железо или пластика, но во историјата покрај од различни метали (бронза, челик, сребро...) се изработувал и од кожа, гума, мермер, дури и стакло и порцелан. Бил правен и од коски од кит, рогови и слонова коска.

## Занимливости
Најскапи напрстоци се правеле во Мајсен, Германија од рачно обоен порцелан и денес тие достигнуваат многу високи цени на аукции. Напрстокот се користел до 18 век исклучиво за шиење, но подоцна се појавиле некои други примени. Некое време се користел и како мерка за течности (првенствено алкохол). Проститутките го користеле за да тропаат на прозорецот на потенцијалните клиенти. Во Англија, викторијанските професори со напрсток ги чукале главите (казнувале) непослушните ученици.

До 18 век, надворешните точки на кои се закачува иглата при притискање низ материјалот се правеле рачно со чукање со шило и чекан, но подоцна машините ја презеле и таа работа. Има и колекционери на напрстоци, кои биле правени како специјално издание за поважни настани - јубилејни напрстоци. Овие колекционери се нарекуваат дигитабулисти. На напрстокот му бил подигнат споменик висок 9 метри во Торонто, Канада. За време на Првата светска војна, британската влада собирала напрстоци како доброволен придонес од оние „кои немаат што да дадат“. Со продажба биле набавени хируршки инструменти.

## Наводи

Категорија:Текстилна индустрија
Напрсток (појаснување)

**Напрсток** може да се однесува на:

* Напрсток — штитник кој се става на палецот или средниот прст при шиење.
* Напрсток (растение) — растение од семејството тегавци (*Plantaginaceae*).

## Наводи
Стефан Чолаковски

**Стефан Чолаковски** (роден на 20 април 2000 г.) — професионален фудбалер кој игра за австралискиот клуб Перт Глори. Роден во Австралија, тој имал настапи за македонската репрезентација под 21 година.

## Биографија
Чолаковски е роден во Австралија и има македонско потекло. Неговите баби и дедовци се родени во Македонија, исто и неговиот татко.

## Клупска кариера
### Мелбурн Сити
Настапувајќи во младинските категории на Мелбурн Сити три години, на 4 ноември 2019 година, Чолаковски го одиграл својот прв професионален натпревар во А лигата на Австралија против екипата на Велингтон Феникс. На 1 февруари 2020 година, Чолаковски добил целосен професионален договор од Мелбурн Сити.

Чолаковски го постигнал својот прв гол во А лигата на Австралија во дербито на Мелбурн во сезоната 2020–21, постигнувајќи го шестиот и последен гол во победата од 6–0 против екипата на Мелбурн Виктори. Тој го постигнал вториот гол во дресот на Мелбурн Сити во победата од 2–0 против Макартур во полуфиналето од финалната серија од А лигата на Австралија, помогнувајќи му на својот клуб да се пласира во финалето. Мелбурн Сити го победил Сиднеј во финалето и за прв пат станал првак на Австралија. 

### Перт Глори
Во јуни 2022 година било објавено дека Чолаковски потпишал двегодишен договор со Перт Глори.

## Меѓународна кариера
Чолаковски го прифатил повикот на селекторот на репрезентацијата на Македонија под 21 година, Благоја Милевски, и својот прв настап во македонскиот дрес го забележал на квалификацискиот натпревар за Европското првенство 2023 против Франција кој Македонија го загубила со 3–0. Тој исто така бил во почетниот состав на Македонија во ремито без голови со репрезентацијата на Србија.

## Успеси
**Мелбурн Сити**
* А лига на Австралија Премиершип: 2020–21, 2021-22
* А лига на Австралија Чемпионшип: 2021

## Наводи

## Надворешни врски
*

Категорија:Родени во 2000 година
Категорија:Австралиски фудбалери
Категорија:Фудбалери на ФК Мелбурн Сити
Категорија:Македонци од Австралија
Систем за вселенско лансирање

**Системот за вселенско лансирање** () е ракета развиена од НАСА. Заклучно со 2022, SLS има најголем капацитет на носивост и најголем потисок од било која ракета. Како примарен носач на програмата за слетување на Месечината, Артемис, SLS е дизајниран да го лансира вселенското летало Орион на транслунарна траекторија. Првото лансирање на SLS без екипаж, Артемис 1, се случи на  16&nbsp;ноември 2022.

## Наводи

Категорија:Артемис (вселенска програма)
Дебарско архијерејско намесништво

[мини|десно|300п|[Црква „Св. Преподобна Петка“ - Дебар|Црквата „Св. Преподобна Петка“  во Дебар е седиште на намесништвото]]

**Дебарско архијерејско намесништво** — архијерејско намесништво на Македонската православна црква-Охридска Архиепископија во рамки на Дебарско-кичевската епархија.

Ова архијерејско намесништво го опфаќа градот Дебар и Реканскиот Регион.

## Парохии

* Дебарско-реканска парохија — седиште во Црквата „Св. Преподобна Петка“.

## Наводи

## Надворешни врски

Категорија:Архијерејски намесништва во Дебарско-кичевската епархија
Категорија:Архијерејски намесништва на МПЦ
Категорија:Христијанството во Дебар
Црква „Св. Јован Крстител“ - Баниште

**Свети Јован Крстител** — гробишна селска црква во дебарското село Баниште, Македонија.

Црквата е скоро целосно непристапна, целосно обрасната од околното зеленило и дрвја. До нејзе водат земјени патеки, кои започнуваат од селото.

## Местоположба

Црквата се наоѓа надвор од селото, а околу нејзе се наоѓаат стари и нови гробишта. .

## Историја

Црквата потекнува од  век.

Откако била изградена црквата, во нејзе биле закопувани родовите кои не го славеле Петковден, додека оние кои го славеле Петковден биле закопувани во црквата „Св. Димитриј“ во селото. Подоцна, селските гробишта биле целосно преместени кај црквата „Св. Јован Крстител“.

## Галерија


Податотека:Црква „Св. Јован Крстител“ - Баниште 4.jpg|Влезот
Податотека:Црква „Св. Јован Крстител“ - Баниште 5.jpg|Фреска над влезот
Податотека:Црква „Св. Јован Крстител“ - Баниште.jpg|Поглед на црквата
Податотека:Црква „Св. Јован Крстител“ - Баниште 6.jpg|Гроб во црковниот двор
Податотека:Црква „Св. Јован Крстител“ - Баниште 3.jpg|Припратата
Податотека:Црква „Св. Јован Крстител“ - Баниште 2.jpg|Апсидата


## Поврзано
* Дебарско архијерејско намесништво
* Дебарско-реканска парохија
* Баниште

## Наводи

## Надворешни врски

Баниште
Категорија:Баниште
Црква „Св. Илија“ - Баниште

**Свети Илија** — селска црква во дебарското село Баниште, Македонија.

## Местоположба

Црквата се наоѓа високо над селото, во непосредна близина на истоимениот врв (1.354 м.). До нејзе се доаѓа по земјен пат, кој започнува од селото Баниште.

## Историја

Црквата потекнува од  век и денес е руинирана.

Во минатото, кај црквата се одржувале соборите за селската слава Илинден, како и за Источен Петок (Балаклија).

## Галерија


Податотека:Црква „Св. Илија“ - Баниште 6.jpg|Влезот
Податотека:Црква „Св. Илија“ - Баниште 5.jpg|Олтарот
Податотека:Црква „Св. Илија“ - Баниште 2.jpg|Апсидата
Податотека:Црква „Св. Илија“ - Баниште 3.jpg|Поглед на црквата
Податотека:Црква „Св. Илија“ - Баниште 4.jpg|Внатрешноста


## Поврзано
* Дебарско архијерејско намесништво
* Дебарско-реканска парохија
* Баниште

## Наводи

## Надворешни врски

Баниште
Категорија:Баниште
Црква „Св. Петка“ - Дебар

**Црква „Св. Петка“ - Дебар** може да се однесува на следниве цркви во градот Дебар:

* Црква „Св. Преподобна Петка“ - Дебар ― парохиската црква во средишниот дел на градот; и
* Црква „Св. Великомаченичка Петка“ - Дебар ― помала црква во населбата Варош.
Дебарско-реканска парохија

[мини|десно|300п|[Црква „Св. Преподобна Петка“ - Дебар|Црквата „Св. Преподобна Петка“  во Дебар е седиште на парохијата]]

**Дебарско-реканска парохија** — православна парохија на Македонската православна црква - Охридска архиепископија, дел од Дебарското архијерејско намесништво на Дебарско-кичевската епархија. Нејзиното седиште е во градската црква „Св. Преподобна Петка“ во Дебар.

Во состав на оваа парохија се градот Дебар и селата: Баниште, Татар Елевци, Рајчица, Долно Косоврасти, Горно Косоврасти, Долно Мелничани, Горно Мелничани, Горенци, Пареши, Броштица, Осој, Гари, Лазарополе, Тресонче, Селце, Росоки, Јанче, Галичник, Требиште, Велебрдо, Битуше, Ростуше, Џепиште и Луково.

## Цркви

Ова е список на црквите во парохијата. Можно е списокот да е нецелосен.

## Поврзано
* Дебарско архијерејско намесништво

## Наводи

## Надворешни врски


Категорија:Дебарско архијерејско намесништво
Категорија:Парохии на МПЦ
Голем Канал (Кина)

**Голем Канал**, многу често **Царски Канал** (кинески : 大運河) познат и како **Голем Канал Пекинг-Хангџоу** (кинески: 京杭大運河) — најдолгиот постоечки канал или вештачка река во светот. Најстариот дел од каналот датира од 5 век пр.н.е., а различните делови на каналот конечно биле завршени и поврзани во еден за време на династијата Суеј (581-618). Тој бил најголемиот градежен проект во светот до времето на индустриската револуција. По завршувањето, Големиот Канал бил столбот како на Царството, така и на царските континентални комуникации благодарение на транспортот на жито, ориз и стратешки ресурси, Царството постигнало напредок што овозможило исхрана на големо население. Водата од каналот освен за превоз се користела и за наводнување.
лево|мини|377x377пкс|<center> Современиот тек на Големиот Канал</center>
мини|<center> Големиот Канал во близина на Пекинг</center>
Изградбата на каналот произлегла од потребата да се поврзат северните и јужните делови на Кина со безбеден, воден пат. Поради конфигурацијата на почвата, речиси сите големи пловни реки во Кина течат од запад кон исток, а реките што течеле нормално на нив (север - југ) биле само во внатрешноста и небезбедни за пловидба. Тоа било една од пречките за посилна меѓусебна интеграција на овие области, што делумно било олеснето со изградбата на овој канал.

До 13 век, Големиот Канал имал повеќе од 2.000 километри вештачки премини што ги поврзувале двете најважни речни долини во Кина, од Пекинг на север до провинцијата Џеѓанг на југ. Во текот на историјата, овој канал играл пресудна улога во обезбедувањето на економскиот напредок и стабилност на Кина, а неговата улога како важна внатрешна комуникација останува до ден-денес. Вкупната должина на Царскиот Канал денес изнесува околу 1.770 км. Каналот достигнува највисока височина во планините Шандунг од околу 42 метри. Откако во 10 век (за време на династијата Сунг) била осмислена можноста за премостување на висинските разлики во каналот со помош на преводници, кинеските бродови повеќе немале проблеми и пловеле по целата должина на каналот без претовар (што било неопходно дотогаш). За димензиите и величественоста на каналот и нивното восхитување од него пишувале многу историчари, меѓу кои и јапонскиот монах Енин (794-864), персискиот историчар Рашид ал-Дин Хамадани (1247-1318) и Кореецот Чое Пу (1454-1504).
мини|<center> Баржи на Големиот Канал во близина на Јангџоу</center>
Повремените поплави од Жолтата Река ја загрозувале безбедноста и функционалноста на каналот, а за време на војните високите насипи покрај Жолтата Река биле намерно урнати за да се поплават непријателските сили. Тоа предизвикало големи човечки несреќи и економски тешкотии. И покрај овие повремени периоди на уништување и неупотреба, Големиот Канал со векови играл огромна улога во развојот и растот на пазарите на кинеските градски центри.

## Наводи

Категорија:Згради и градби во Кина
Категорија:Канали
Категорија:Пекинг
Категорија:Светско наследство во Кина
Категорија:Бродски канали
Љубица Гојковиќ

**Љубица Гојковиќ-Николовска** (р.  година во Куманово) — македонска театарска, филмска и телевизиска глумица.

## Филмографија
Гојковиќ ги остварила филмските улоги:

## Награди
* Награда „11 Ноември“ доделена од Општина Куманово, за претставата „*Дејство на гама-зраците*“ (1984)
* Награда за улогата на „Ленче“ во претставата „*[[Бегалка|Ленче Кумановче]]*“, доделена од списанието „*Жена*“ (1993)
* Награда „11 Ноември“ за животно дело, доделена од Општина Куманово (2005)
* Награда за животно дело „Војдан Чернодрински“ (2009)
* Награда за животно дело „Васил Иљоски" на фестивалот Денови на комедија во Куманово (2018)

## Наводи

Категорија:Глумици од Куманово
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Југословенски глумци
ФК Милан сезона 2013–2014

**Сезоната 2013-2014 година** — 115-та сезона во историјата на ФК Милан и нивна 80-та во највисокото првенство на италијанскиот фудбал. Милан се натпреварувал во Серија А, Купот на Италија и Лига на шампиони во фудбал.
## Играчи
### Прва постава

### Лига на шампиони

#### Список 1

#### Список 2

## Претсезонски период

	
### Пријателски

## Натпреварувања

### Серија А

#### Табела



#### Резултати

#### Резултати по коло

#### Натпревари

### Куп на Италија

### Лига на шампиони

#### Плеј-оф

#### Групна фаза

#### Нокаут фаза
##### Осминафинале

## Статистика
### Натпревари и голови

|-
! colspan="14" style="background:#dcdcdc; text-align:center"| Голмани

|-
! colspan="14" style="background:#dcdcdc; text-align:center"| Одбрана

|-
! colspan="14" style="background:#dcdcdc; text-align:center"| Среден ред

|-
! colspan="14" style="background:#dcdcdc; text-align:center"| Напад

|-
! colspan="14" style="background:#dcdcdc; text-align:center"| Other

|-
! colspan="14" style="background:#dcdcdc; text-align:center"| Играчите заминале од клубот во текот на сезоната

### Дисциплина

 

## Трансфери
### Купени

### Напуштиле

### Крај на позајмица

## Зимски прозорец
### Купени

### Напуштиле

### Крај на позајмица

## Наводи

2013–2014
Категорија:Статии со извори на италијански (it)
Црква „Св. Димитриј“ - Татар Елевци

**Свети Димитриј** — главна селска црква во дебарското село Татар Елевци, Македонија.

## Местоположба

Црквата се наоѓа во повисокиот дел на селото, а околу нејзе се наоѓаат селските гробишта..

## Историја

Црквата потекнува од втората половина на  век според официјалните извори, но најверојатно станува збор за грешка, бидејќи на самиот натпис на црквата е впишана годината 1873 како година на подигнување на храмот, што е потврдено и во книгата Дебарско Поле од Бранислав Русиќ.

## Галерија


Податотека:Гробишта во Татар Елевци 2.jpg|Селските гробишта
Податотека:Црква „Св. Димитриј“ - Татар Елевци 2.jpg|Предниот дел
Податотека:Црква „Св. Димитриј“ - Татар Елевци 3.jpg|Ниша со натпис на црквата
Податотека:Црква „Св. Димитриј“ - Татар Елевци 5.jpg|Камбанаријата
Податотека:Црква „Св. Димитриј“ - Татар Елевци 4.jpg|Апсидата
Податотека:Црква „Св. Димитриј“ - Татар Елевци 7.jpg|Поглед на црквата
Податотека:Гробишта во Татар Елевци.jpg|Селските гробишта


## Поврзано
* Дебарско архијерејско намесништво
* Дебарско-реканска парохија
* Татар Елевци

## Наводи

## Надворешни врски

Татар Елевци
Категорија:Татар Елевци
Димитар Мокранин

**Димитар Мокранин** — просветар во Охрид во периодот на раната преродба.

## Животопис
Димитар Мокранин е роден во селото Поткожани, денес во Албанија, кое се наоѓа во историско–географскиот регион наречен по планината Мокра, недалеку од Поградец на Охридското Езеро. По регионот од кој потекнува го носи прекарот Мокранин или Мокјранин. Шапкарев го споменува како „родум Албанец од мокранското село Подкожани, прадедо на нашите денешни Генадиевци“.

Димитар работел како грчки учител во Охрид. Шапкарев известува дека тој бил љубимец на преспанскиот и охридски митрополит Калиник. Но, Димитар, бидејќи сатиричен, често го исмевал владиката за неговото непристојно поведение. Тоа, според Шапкарев, било повод Димитар Мокранин да биде отстранет од неговото работно место во главното училиште во градот, по што продолжил да работи во училиштето во градското маало Месокастро, а во главното училиште дошол хаџи Пуљо Самарински. Еден од учениците на Димитар Мокранин, а потоа и на хаџи Пуљо Самарински, бил Димитар Миладинов, кој по заминувањето на хаџи Пуљо кон крајот на 1830 година станал привремен главен учител во Охрид. Шапкарев, пишувајќи за раните години на Миладинов, упатува пофални зборови за Димитар Мокранин како главен учител во Охрид:

„Најпосле, правел што правел ученољубивиот Христо Миладинов, па го однел својот син Димитрија во охридските училишта, кои тогаш, сразмерно со тогашните времиња, цветеле под управата на учителот Димитар Мокрјанинот, родум Албанец од мокранското село Подкожани, прадедо на нашите денешни Генадиевци, кој се населил во Охрид, а починал во 1832 година, при првата колера кај нас, во охридското село Велестово, и потоа на некој учител еднорак, така што тие училишта во тоа време биле посочувани со прст по цела Македонија и Албанија“.

Димитар Мокранин извесно време престојувал во градот Каваја, денес во Албанија, на јадранското крајбрежје. Кога се вратил од Каваја во 1832 година, охридскиот крај бил зафатен од епидемија на колера, поради што влезот во градот бил забранет. Димитар останал во охридското село Велестово, каде и починал од колерата.

## Наводи
Игор Ѓоргиев

**Игор Ѓоргиев** (роден на 2 јуни 2000 г.) — македонски ракометар кој игра за Алкалоид и за македонската репрезентација.

## Клупска кариера
Ѓоргиев започнал да тренира ракомет во Струмица, во Зомимак-М, а потоа преминал во младинските категории на Вардар, каде што се изборил за место во првиот тим на Вардар Јуниор, со кој играл во македонската супер лига. Во летото 2019 година, тој се преселил во редовите на прволигашот Голден Арт КЛ7. Пред почетокот на сезоната 2021–22, тој направил трансфер во новоформираниот македонски клуб, Алкалоид.

## Репрезентативна кариера
Ѓоргиев за прв пат добил повик за сениорската репрезентација на Македонија во февруари 2021 година од страна на селекторот Кирил Лазаров, за квалификациските натпревари против Данска за Европското првенство 2022, а потоа се нашол и на скратениот список за двата натпревари.

Тој бил дел од составот на Македонија на Европското првенство 2022.

## Наводи

## Надворешни врски
*Игор Ѓоргиев на Европската ракометна федерација

Категорија:Родени во 2000 година
Категорија:Ракометари од Струмица
Марко Симеунович

**Марко Симеунович** (р. 6 декември 1967 година) е поранешен словенечки фудбалер кој играл како голман. Тој ја претставувал својата земја на два големи турнири, Евро 2000 и Светското првенство во ФИФА 2002 година.

## Клупска кариера
Фудбалската кариера ја започнал во својот матичен клуб НК Марибор. Како млад се преселил во Црвена звезда Белград, каде што не добил можност. Откако бил замена против Баерн Минхен во полуфиналниот реванш од Европскиот куп 1990–91, се преселил во НК Олимпија. Освои четири последователни првенства на Словенија и два купа на Словенија во Љубљана. Во сезоната 1996-1997 тој освоил двојна (шампионат и куп) со НК Марибор. По краткиот период во Шекерспор тој освоил три последователни шампионати на Словенија со Марибор. Подоцна играше за Олимпијакос Никозија, АЕЛ Лимасол и Интерблок.

Симеуновиќ го држи рекордот за најскап 38-годишен играч на сите времиња.

## Меѓународна кариера
Симеуновиќ одиграл 57 натпревари за Словенија и бил учесник на Евро 2000 и Светско првенство 2002 година. Тој го направил своето меѓународно деби на 3 јуни 1992 година во првиот официјален меѓународен натпревар на Словенија, меѓународен пријателски натпревар 1–1 со Естонија во Талин.

## Лично
Тој е син на поранешниот играч и тренер на НК Марибор, Воислав Симеуновиќ.

## Почести
### Олимпија Љубљана

* Прва лига : 1991–92, 1992–93, 1993–94, 1994–95
:* Вицешампион: 1995–96

* Куп на Словенија : 1992–93, 1995–96
:* Вицешампион: 1991–92

### Марибор

* Словенечко првенство : 1996–97, 1999–2000, 2000–01, 2001–02
* Куп на Словенија : 1996–97

## Наводи

## Надворешни врски
* Профил на играч во NZS 

Категорија:Фудбалери на Светско првенство 2002
Категорија:Фудбалери на ФК Марибор
Категорија:Фудбалери на ФК Црвена Ѕвезда
Категорија:Фудбалери на ФК Олимпијакос Никозија
Категорија:Фудбалски голмани
Категорија:Словенечки фудбалери
Категорија:Југословенски фудбалери
Категорија:Живи луѓе
Категорија:Родени во 1967 година
Градски стадион Куманово

**Градски стадион Куманово** ― фудбалски стадион во Куманово, Македонија  Се користи  за фудбалски натпревари и е домашен стадион на ФК Куманово 2012 и на поранешниот ФК Куманово. Има сместивост од 2.000 гледачи. Стадионот е во лоша состојба.

## Историја
На 25 септември 1998 година, Репрезентацијата на Македонија го одиграла својот единствен натпревар на овој стадион. Тој ден Македонија играла против Египет при што натпреварот завршил 2-2 со присутност од 5,500 гледачи. На тој натпревар избрани биле репрезентативците Гоце Седловски, Артим Шаќири, Благоја Милевски, Срѓан Захариевски, Ока Николов, Тони Мицевски, Игор Николовски, Горан Ставревски, Џевџет Шаиновски, Влатко Гошев, Гого Јовчев, Ванчо Трајчов, Кире Грозданов, Ристо Божинов, Горан Станковски, Златко Тодоровски и Влатко Новаков.

Зоран Ѓорѓиевски кој бил кандидат за градоначалник на Општина Куманово, на локалните избори во март 2013 година, заедно со Лазар Поповски кој бил директор на Агенцијата за млади и спорт ветиле преизградба на стадионот доколку гласачите го изберат Ѓорѓиевски, тој не бил избран и не била извршена преизградба.

Во октомври 2019 година, Градскиот стадион и неколку други спортски зданија биле дадени под владение на Општина Куманово откако Јавното претпријатие за стопанисување на спортски објекти им ги одзело дозволите на тогашните тековни приватни стопанисувачи.

## Меѓународни натпревари

## Галерија

Градски стадион Куманово (01).jpg
Градски стадион Куманово (02).jpg
Градски стадион Куманово (04).jpg


## Наводи

## Надворешни врски
* Градскиот стадион Куманово на Geoview.info
* Градскиот стадион Куманово на Europlan-online.de
* Macedonian Football - мрежна страница за целокупниот клупски и репрезентивен македонски фудбал 
* Фудбалска федерација на Македонија 

Категорија:Спортски зданија во Куманово
Категорија:Фудбалски стадиони во Македонија
Категорија:Врамена карта без назнака за OSM-однос на Википодатоците
Категорија:ФК Башкими (1947-2008)
Категорија:ФК Куманово
Градски парк (Куманово)

**Градски парк** — јавен парк во Куманово кој воедно е и најголемиот парк во градот. Паркот има површина од околу 29,400 м2 и е најстариот во градот. Паркот се наоѓа на десниот брег на Липковска Река.

## Географија и местоположба
Градскиот парк се наоѓа во северниот дел на Куманово. Јужно од градскиот парк се наоѓа Градскиот стадион Куманово, додека на запад од него се наоѓа Стадионот „Башкими 1947“. Југоисточно од паркот е Автобуската станица Куманово.

## Историја
Паркот бил изграден за време на Кралството Југославија, во 1930-тите. Порано, кај паркот се наоѓала Градската плажа, изградена 1948 година. Откако започнала индустријализацијата на Куманово во погорното течение на Липковска Река (кај Бедиње) истата таа ја изгубила чистотата и со тоа плажата престанала да биде користена.

Во 2022 година било спроведено обновување на паркот со пари обезбедени од Владата на Македонија.

## Галерија

Градски парк Куманово (01).jpg
Градски парк Куманово (03).jpg
Градски парк Куманово (04).jpg|Кошаркарско игралиште


## Наводи

Категорија:Знаменитости во Куманово
Категорија:Паркови во Македонија
Симфонија бр. 2 (Бетовен)

**Симфонија бр. 2** во Д-мол, Оп 36 — симфонија во четири ставови напишана од Лудвиг ван Бетовен помеѓу 1801 и 1802 година. Делото е посветено на Карл Алоис, принцот Лихновски.

## Историја
Втората симфонија на Бетовен  била компонирана за време на престојот на Бетовен во Хајлигенштад во 1802 година, во време кога неговата глувост станувала се поизразена. Делото беше премиерно изведено во Theater an der Wien во Виена на 5 април 1803 година, а го диригираше композиторот. За време на истиот концерт, биле изведени и Концертот за пијано бр.3 исто така премиерно.Тоа е едно од последните дела на Бетовен од раниот период.

Бетовен ја напиша Втората симфонија без стандарден менует; наместо тоа, скерцо , давајќи му на композицијата уште поголем опсег и енергија. Скерцото и финалето се исполнети со бетовенски енергични пресврти, кои ги шокираа сензибилитетот на многу современи критичари. Еден виенски критичар за „Zeitung fuer die elegante Welt“ (Весник за елегантниот свет) славно напишал за симфонијата дека тоа е „грозоморно згрчено, ранет змеј кој одбива да умре, но се грче во последните агонија и во четвртотостав, крвави до смрт.".

## Ставови

This symphony consists of four movements:
#Adagio molto,  – Allegro con brio,  (D major)
#Larghetto,  (A major)
#Scherzo: Allegro,  (D major)
#Allegro molto,  (D major)

Типична изведба трае од 33 до 36 минути.

## Облик и анализа
Првиот став е соната Алегро кон брио. Започнува со силен воведен акорд кој веќе упатува на седмата симфонија на мајсторот. И тогаш, во силниот унисон на целиот оркестар, по што следи изложување на темите, веќе наидуваме на првите навестувања на Деветтата. Иако во овој став на соната тематскиот материјал има многу релјеф и помасовен звук, Бетовен се враќа на стилот на неговите претходници во изложувањето на темите, нивната елаборација и рекапитулација.

Вториот став е веселото и распеано Ларгето, кое комбинира интимност и мирна среќа.

Третиот став е конечно, вистинско скерцо. При едно брзо движење на страничните делови чувствуваме присуство на разиграни џуџиња, кои меѓусебно се плашат. За диригентите ова е особено интересно парче, бидејќи во него секоја нотна вредност треба да биде буквално темпирана. Централното трио изгледа мистично и веќе укажува на постапката од централниот дел на скерцото на Деветтата симфонија.

Четвртиот став, последниот Алегро, најпрво го продолжува нескротливото расположение на скерцо, а потоа се влева во типично олимписка веселост, која во својата весела завршница укажува на финалето на Осмата симфонија.

## Наводи

## Надворешни врски
* Complete performance by the Philadelphia Orchestra (interview only)
* 
* A visual analysis of the 2nd Symphony

Категорија:Дела на Лудвиг ван Бетовен
02
Бетовен 02
Категорија:Композиции од 1801 година
Категорија:Композиции во ре-дур
Категорија:Музика со посвета
Категорија:Композиции во де-дур